മുറ്റം നിറയെ ജമന്തിപ്പൂക്കള് മലയാളികള്ക്ക് ആഘോഷവുമായി ബന്ധപ്പെട്ട പൂവാണ് ജമന്തി. ഓണവും വിഷുവും വിവാഹാഘോഷങ്ങളുമൊക്കെയായി ജമന്തി മലയാളികളോട് ചേര്ന്നു നില്ക്കുന്നു. എന്നാല്, തമിഴ്നാട്ടില് സ്ത്രീകള് മുടിയില് ചൂടാന് ജമന്തി വ്യാപകമായി ഉപയോഗിച്ചുവരുന്നുണ്ട്. പൂക്കളുടെ നിറം വെളുപ്പ്, മഞ്ഞ, ക്രീം, പര്പ്പിള് റോസ് എന്നിവയാണ്. ഒറ്റപ്പൂവും ഇരട്ടപ്പൂവും ഉണ്ടാകുന്ന ഇനങ്ങളുണ്ട്. ജമന്തിയുടെ പുഷ്പിക്കല് ദിനദൈര്ഘ്യവുമായി ബന്ധപ്പെട്ടിരിക്കുന്നു. ജമന്തി ദീര്ഘദിനങ്ങളില് വളരുകയും ഹ്രസ്വദിനങ്ങളില് പൂക്കുകയും ചെയ്യുന്നു. പ്രകാശവും ഊഷ്മാവും കൃത്രിമമായി നിയന്ത്രിക്കാന് സംവിധാനമുള്ളിടങ്ങളില് കൂടുതല് പൂക്കള് ഉണ്ടാകും. ജമന്തിയില് ആയിരത്തോളം ഇനങ്ങളുണ്ട്. നല്ല സൂര്യപ്രകാശവും ജലവും ചെടികളുടെ വളര്ച്ചയ്ക്കും കൂടുതല് പൂക്കള് ഉണ്ടാകാനും ആവശ്യമാണ്. കേരളത്തില് ദിനദൈര്ഘ്യം ഏറെക്കുറെ തുല്യമായതിനാല് അധികമായി പൂക്കളുണ്ടാകുന്നില്ല. ആസ്റ്ററേസിയേ സസ്യകുടുംബത്തില്പ്പെട്ട ജമന്തിയുടെ ശാസ്ത്രനാമം ക്രൈസാന്തിമം മോറിഫോളിയം. വെളുത്ത പൂക്കള് തരുന്ന ഹിമാനി, ഹൊറൈസണ്, ബ്യൂട്ടസ്നോ, ഇന്നസെന്റ്, മഞ്ഞപ്പൂക്കളുണ്ടാകുന്ന സൂപ്പര് ജയന്റ്, ഈവനിംഗ് സ്റ്റാര്, ബാസന്തി, സുജാത, ചുവന്നപൂക്കള് വിരിയുന്ന ബോയ്സ്, സിസ്റ്റംഗ്ഷന്, ഗ്രാഗണ് എന്നിവ നമ്മുടെ നാട്ടില് വളര്ത്താവുന്ന പ്രധാന ഇനങ്ങളാണ്. പൂക്കളുടെ വ്യത്യാസമനുസരിച്ചും ജമന്തി വിവിധ ഗ്രൂപ്പുകളായി തിരിച്ചിട്ടുണ്ട്. പന്തിന്റെ രൂപമുള്ള ഇന്കര്വ്ഡ് അല്പം വളഞ്ഞ മങ്ങിയ ചെറിയ പൂക്കള് ചേര്ന്ന റിഫ്ലക്സ്ഡ്, ഇതളുകള് നിശ്ചിത രൂപമില്ലാത്ത വളഞ്ഞ ഇന്കര്വ്ഡ്, കുഴലുപോലുള്ള മദ്ധ്യഭാഗവും ഒറ്റയിതളുമുള്ള അനിമോണ്, വളരെ ചെറിയ പൂക്കളുള്ള പോംപണ്, അഞ്ചിതളുള്ള സിഗിള്സ് എന്നിവയും ആറ് ഇതളുള്ളതും കൂട്ടത്തില് ഇതളുകളുടെ അറ്റത്ത് കൊളുത്തുമുള്ള സ്പൈഡര്, കരണ്ടിയുടെ ആകൃതിയില് ഇതളുകളുടെ അഗ്രത്തോടുകൂടിയ സ്പൂണ്, നിശ്ചിതമായ മദ്ധ്യഭാഗവും ഒറ്റയോ ഇരട്ടയോ പൂക്കളുള്ള കൊറിയന്സ്, തൂവലുപോലെ ഇതളുകളുള്ള റയോണ് നാമിറിസ് എന്നിങ്ങനെ വിവിധ ഇനങ്ങളുണ്ട്. വിത്ത് മുളപ്പിച്ചും, കമ്ബ് നട്ടും വംശവര്ദ്ധനവ് നടത്താം. ചുവട്ടില് നിന്ന് പൊടിച്ചുവരുന്ന ശാഖകളും നടാന് വേണ്ടി ഉപയോഗിക്കാം. ഒരു ഏക്കര് സ്ഥലത്ത് നിന്ന് 600 കി.ഗ്രാം വരെ പൂക്കള് ലഭിക്കും. ശരിയായ വളപ്രയോഗം, ജലസേചനം, രോഗകീടനിയന്ത്രണം എന്നിവയിലൂടെ ലാഭകരമായി വാണിജ്യാടിസ്ഥാനത്തില് ജമന്തി കൃഷി ചെയ്യാം. നട്ട് മൂന്ന് മാസം പിന്നിടുമ്ബോള് ചെടികള് പൂത്ത് തുടങ്ങും. ആദ്യം വരുന്ന മൊട്ടുകള് നുള്ളി കളഞ്ഞാല് ധാരാളം ശാഖകളും കൂടുതല് മൊട്ടുകളും ഉണ്ടാകും.